கேள்வி: காங்கேயன் பிள்ளைத்தமிழ் பற்றி நீங்கள் என்ன அறிந்துள்ளீர்கள்?
பதில்: காங்கேயன் பிள்ளைத்தமிழ் என்னும் பெயரில் இரண்டு நூல்கள் இருந்ததாகக் ஆவண நூல்கள் தெரியவருகின்றன. ஒன்று ''கண்ணமங்கலம் காங்கேயன்'' மீது பாடப்பட்ட பிள்ளைத்தமிழ். மற்றொன்று ''நியமம் காங்கேயன்'' மீது பாடப்பட்ட பிள்ளைத்தமிழ். பாடப்பட்ட இருவரும் மாறவர்மன் சுந்தரபாண்டியன் அலுவலர்கள். சிறு பெரிச்சியூர்க் கொடிக்கொண்டான் பெரியான் ஆதிச்ச தேவன் என்னும் புலவர் இந்த இரண்டு நூல்களையும் பாடியவர்.
கேள்வி: காங்கேயன் பிள்ளைத்தமிழ் - கண்ணமங்கலம் காங்கேயன் மீது பாடப்பட்ட பிள்ளைத்தமிழ் என்பது என்ன?
பதில்: மாறவர்மன் சுந்தரபாண்டியன் (கி.பி. 1216-1238) அவைக்களப் புலவராக விளங்கியவர் காரணை விழுப்பரையர் என்னும் புலவர். இவரது நண்பர் ஆதிச்ச தேவன். சுந்தர பாண்டியனின் அலுவலன் காங்கேயன். இவன் திண்டிவனம் வட்டம் கண்ணமங்கலம் என்னும் ஊரில் வாழ்ந்தவன். விழுப்பரையர் தன் நண்பர் ஆதிச்ச தேவன் கண்ணமங்கலம் காங்கேயனுக்கு அறிமுகம் செய்துவைத்தார். கண்ணமங்கலம் காங்கேயன் மீது பிள்ளைத்தமிழ் நூல் ஒன்று பாடுமாறும் செய்தார். ஆதிச்ச தேவன் பாடினார். இது ஒரு காங்கேயன் பிள்ளைத்தமிழ்.இந்தச் செய்தி இந்தப் பாண்டியனின் மெய்க்கீர்த்தியில் சொல்லப்பட்டுள்ளது.